**วิธีปฏิบัติที่เป็นเลิศ ( Best Practices ) ของครูผู้สอน**

**กลุ่มกิจกรรมพัฒนาผู้เรียน (งานแนะแนว)Success Story Symposium SESA 17 : S-S-S-S 2019**

**ชื่อผลงาน** การพัฒนากิจกรรมการเรียนรู้แบบร่วมมือโดยใช้แนวคิด MATA Model สู่การมีทักษะชีวิตอย่างสมบูรณ์

**ผู้จัดทำ** นางสาวพรมาตา รัตนตะคุ งานแนะแนว โรงเรียนเขาสมิงวิทยาคม “จงจินต์รุจิรวงศ์อุปถัมภ์”

**โรงเรียน** เขาสมิงวิทยาคม “จงจินต์รุจิรวงศ์อุปถัมภ์” อ.เขาสมิง จ.ตราด สำนักงานเขตพื้นที่การศึกษามัธยมศึกษา เขต ๑๗

**๑. ความสำคัญของวิธีปฎิบัติที่เป็นเลิศ**

แผนการศึกษาแห่งชาติ ของกระทรวงศึกษาธิการ ฉบับที่ 12 (พ.ศ. 2560 - 2564) กำหนดยุทธศาสตร์เสริมสร้างโอกาสเข้าถึงการบริการทางการศึกษาของประชาชนอย่างทั่วถึงและเท่าเทียม โดยมีกลยุทธ์ปรับค่านิยมและวางรากฐานทักษะอาชีพให้แก่ผู้เรียนตั้งแต่วัยการศึกษาขั้นพื้นฐานไปสู่เป้าหมายให้ผู้เรียนแต่ละระดับการศึกษาขั้นพื้นฐานได้รับการพัฒนาขีดความสามารถเติมเต็มศักยภาพ มีคุณลักษณะอันพึงประสงค์ มีองค์ความรู้ มีทักษะการเรียนรู้ ในศตวรรษที่ 21 รวมถึงทักษะการดำรงชีวิต ความสามารถในการปฏิบัติงานที่ตอบสนองความต้องการของตลาดแรงงานและการพัฒนาประเทศ

งานแนะแนวโรงเรียนเขาสมิงวิทยาคม จึงได้พัฒนาการจัดรูปแบบการจัดกิจกรรมการเรียนรู้เพื่อตอบสนองต่อความต้องการสู่อาชีพและการมีงานทำในยุคไทยแลนด์ 4.0 โดยใช้การเรียนรู้แบบร่วมมือโดยใช้แนวคิด MATA Model สู่การมีทักษะชีวิตอย่างสมบูรณ์ ภายใต้บริบทของชุมชน

**๒. วัตถุประสงค์และเป้าหมายของการดำเนินงาน**

๑. เพื่อให้ผู้เรียนได้สำรวจความต้องการและความถนัดของตนเอง

๒. เพื่อผู้เรียนได้พัฒนาตนเองอย่างเต็มศักยภาพตามความต้องการหรือความสนใจ

๓. เพื่อให้ผู้เรียนมีทักษะในการดำเนินชีวิตอย่างสมบูรณ์ในยุคไทยแลนด์ 4.0

**๓. ขั้นตอนการดำเนินงาน**

๑. พัฒนากิจกรรมการเรียนรู้แบบร่วมมือโดยใช้แนวคิด MATA Model สู่การมีทักษะชีวิตอย่างสมบูรณ์

- M หมายถึง Management / การวางแผนบริหารการจัดการเรียนรู้ตามแนวคิด ฮอลแลนด์

- A หมายถึง Active Learning / การเรียนรู้ที่เน้นการปฏิบัติในศตวรรษที่ ๒๑

-T หมายถึง Train / การอบรม ให้คำปรึกษา แนะนำ จากหน่วยงานที่เกี่ยวข้อง /ศิษย์เก่า / สถานประกอบการ/ มหาวิทยาลัย

-A หมายถึง Apply / การประยุกต์ใช้ในชีวิตประจำวัน

-C หมายถึง Cooperative Learning / การเรียนรู้แบบร่วมมือ

๒. จัดกิจกรรมให้ความรู้เรื่องเกี่ยวกับหลักสูตรที่ศึกษาอยู่ในปัจจุบัน การศึกษาต่อและการประกอบอาชีพ นักเรียนชั้นมัธยมศึกษาปีที่ ๑- ๖

จำนวน 1044 คน

๓. จัดกิจกรรมศึกษาดูงานสถานศึกษาตามความสนใจของผู้เรียน

๔. จัดกิจกรรมแลกเปลี่ยนเรียนรู้ สถานประกอบการ มหาวิทยาลัย หน่วยงานทางการศีกษา

๕.จัดลงนามความร่วมมือกับหน่วยงาน สถานประกอบการ ธนาคารออมสิน โรงแรมเขาสมิงพาราไดซ์ และ สนามบินตราด  
            ๖. สรุปผลการดำเนินงาน นำเสนอผลงานดำเนินงาน

**๔. ผลการดำเนินงาน/ประโยชน์ที่ได้รับ**

๑. ผู้เรียนรู้จักตนเอง และทราบความถนัดของตนเองทั้งด้านการเรียนและด้านอาชีพ

๒. ผู้เรียนได้พัฒนาตนเองอย่างเต็มศักยภาพตามความต้องการหรือความสนใจ

๓. ผู้เรียนมีทักษะในการดำเนินชีวิตอย่างสมบูรณ์ในยุคไทยแลนด์ 4.0

๔. โรงเรียน ได้รับความร่วมมือจากสถานประกอบการ หน่วยงานทางการศึกษา เกิดเป็นเครือข่ายที่เข้มแข็ง

**๕. ปัจจัยความสำเร็จ**

ผู้บริหารให้การสนับสนุน ครูผู้สอนมีความรู้ความเข้าใจในการจัดกิจกรรมแนะแนว นักเรียนให้ความสนใจในการดำเนินกิจกรรม ผู้ปกครองให้การส่งเสริมนักเรียน เกิดภาคีเครือข่ายระหว่างโรงเรียน ชุมชน สถานประกอบการ หน่วยงานการศึกษา

**๖. บทเรียนที่ได้รับ**

นักเรียนมีความเข้าในตนเองและได้รับการพัฒนาส่งเสริมอย่างเต็มศักยภาพ นำไปสู่แนวทางในการดำเนินชีวิต

**๗. การเผยแพร่/การได้รับการยอมรับ**

มีการแลกเปลี่ยนเรียนรู้ชุมชนทางวิชาชีพครู ภายในโรงเรียนและหน่วยงานภายนอก